Document ID: 32008D0712

POLIITTISTEN JA TURVALLISUUSASIOIDEN KOMITEAN PÄÄTÖS BiH/13/2008,
tehty 29 päivänä heinäkuuta 2008,
jolla muutetaan päätöstä BiH/1/2004 kolmansien valtioiden osallistumisen hyväksymisestä Euroopan unionin sotilasoperaatioon Bosnia ja Hertsegovinassa ja päätöstä BiH/3/2004 osallistujien komitean perustamisesta Bosnia ja Hertsegovinassa toteutettavaa Euroopan unionin sotilasoperaatiota varten
(2008/712/YUTP)
POLIITTISTEN JA TURVALLISUUSASIOIDEN KOMITEA, joka
ottaa huomioon Euroopan unionista tehdyn sopimuksen ja erityisesti sen 25 artiklan kolmannen kohdan,
sekä katsoo seuraavaa:
(1)
Poliittisten ja turvallisuusasioiden komitea on 21 päivänä syyskuuta 2004 tehnyt päätöksen BiH/1/2004 (1) ja 29 päivänä syyskuuta 2004 päätöksen BiH/3/2004 (2)
(2)
Sen jälkeen, kun Hondurasia, Guatemalaa, El Salvadoria ja Dominikaanista tasavaltaa oli pyydetty osallistumaan Althea-operaatioon, Väli-Amerikan valtioiden asevoimien konferenssin ylimmän neuvoston puheenjohtaja toimitti 2 päivänä huhtikuuta 2008 päivätyllä kirjeellään näiden neljän valtion osallistumistarjouksen.
(3)
Euroopan unionin operaation komentajan ja Euroopan unionin sotilaskomitean antamien, kyseisten maiden osallistumista koskevien suositusten perusteella Hondurasin, Guatemalan, El Salvadorin ja Dominikaanisen tasavallan osallistuminen olisi hyväksyttävä.
(4)
Kanadan, Marokon, Uuden-Seelannin ja Norjan peruttua osallistumisensa ja Bulgarian ja Romanian liityttyä Euroopan unioniin päätösten BiH/1/2004 ja BiH/3/2004 liitteitä olisi tarkistettava.
(5)
Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan 6 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Tästä syystä Tanska ei osallistu operaation rahoitukseen.
(6)
Kööpenhaminassa kokoontunut Eurooppa-neuvosto antoi 12 ja 13 päivänä joulukuuta 2002 julkilausuman, jossa todetaan, että Berliini plus järjestelyt ja niiden täytäntöönpano koskevat ainoastaan niitä EU:n jäsenvaltioita, jotka ovat myös joko Naton jäseniä tai rauhankumppanuuden osapuolia ja jotka ovat näin ollen tehneet kahdenvälisen turvallisuussopimuksen Naton kanssa,
ON PÄÄTTÄNYT SEURAAVAA:
1 artikla
Korvataan päätöksen BiH/1/2004 liite seuraavasti:
”LIITE
1 ARTIKLASSA TARKOITETTUJEN KOLMANSIEN VALTIOIDEN LUETTELO
-
Albania
-
Argentiina
-
Chile
-
Dominikaaninen tasavalta
-
El Salvador
-
entinen Jugoslavian tasavalta Makedonia
-
Guatemala
-
Honduras
-
Sveitsi
-
Turkki”.
2 artikla
Korvataan päätöksen BiH/3/2004 liite seuraavasti:
”LIITE
3 ARTIKLAN 1 KOHDASSA TARKOITETTUJEN KOLMANSIEN VALTIOIDEN LUETTELO
-
Albania
-
Argentiina
-
Chile
-
Dominikaaninen tasavalta
-
El Salvador
-
entinen Jugoslavian tasavalta Makedonia
-
Guatemala
-
Honduras
-
Sveitsi
-
Turkki”.
3 artikla
Tämä päätös tulee voimaan päivänä, jona se tehdään.
Tehty Brysselissä 29 päivänä heinäkuuta 2008.

Labels: 18
15
5